**IGNALINOS R. VIDIŠKIŲ GIMNAZIJA**

**MOKINIŲ MOKYMOSI PASIEKIMŲ IR PAŽANGOS VERTINIMO BIOLOGIJOS IR GAMTOS IR ŽMOGAUS PAMOKOSE APRAŠAS**

1. Vertinant mokinių pasiekimus ir pažangą vadovaujamasi Ignalinos r. Vidiškių gimnazijos mokinių pažangos ir pasiekimų vertinimo tvarkos aprašu, patvirtintu gimnazijos direktoriaus 2016 m. rugpjūčio 30 d. įsakymu Nr. V-49.
2. **Vertinimo planavimas.** 
   1. Vertinama išėjus temą, skyrių, kursą ar baigus programą už atsakinėjimą, savarankišką, kontrolinį, projektinį darbą, kūrybines užduotis, testus, pasiekimus konkursuose ir olimpiadose,  laboratorinių, tiriamųjų darbų atlikimą.
   2. Biologijos bei gamtos ir žmogaus dalyko minimalus pažymių skaičius per pusmetį yra: biologijos savaitinių pamokų skaičius + du pažymiai.

#### Kontrolinis darbas

* Darbas rašomas daugiau nei 30 min., išnagrinėjus temą ar skyrių.
* Kontrolinio darbo data pranešama prieš 2 savaites, reikalui esant tikslinama.
* Rekomenduojama užduotis pateikti taip, kad mokiniai žinotų kiekvienos užduoties ar klausimo įvertinimą.
* Mokiniai, praleidę kontrolinį darbą dėl pateisinamos priežasties- ligos, privalo atsiskaityti per 2 savaites susitarę su mokytoju.
* Mokiniai, praleidę kontrolinį darbą be pateisinamos priežasties- vairavimas, renginiai, varžybos it kt., privalo atsiskaityti kitą pamoką.
* Mokiniai, praleidę kontrolinį darbą dėl pateisinamos priežasties (pvz.: ilgalaikių sportinių stovyklų ir kt.) turi atsiskaityti arba laikyti įskaitą.
* Mokiniams, praleidusiems kontrolinį darbą be pateisinamos priežasties, mokytojas turi teisę skirti kontrolinį darbą pirmą mokinio atvykimo į pamoką dieną, mokiniui atsisakius atsiskaityti, rašomas vienetas.
* Ištaisyti kontroliniai darbai grąžinami pateikiant įvertinimą per 2 savaites nuo parašymo dienos.
* Kontrolinio darbo rezultatai įrašomi į elektroninį dienyną.

1. **Apklausa raštu**

* Darbas raštu, trunkąs mažiau nei 30 min. Apklausa atliekama ne daugiau kaip iš 1- 2 pamokų medžiagos.
* Darbai grąžinami ir su rezultatais mokiniai supažindinami ne vėliau kaip per savaitę.
* Rezultatai įrašomi į elektroninį dienyną.
* Mokiniai, praleidę apklausą su pateisinama priežastimi, atsiskaityti neprivalo (jei atsiskaitymas neprivalomas).
* Iš anksto apie apklausą mokiniai neinformuojami.

#### Savarankiškas darbas

* Darbas raštu, kurio trukmė pamokoje neribojama.
* Jo metu mokiniai atlieka mokytojo pateiktas užduotis iš jau išmoktų ar naujai išdėstytų temų.
* Savarankiško darbo metu mokiniai gali naudotis vadovėliais ar kita informacine medžiaga.
* Patikrinimas gali vykti pasirinktinai (tikrinami ne visų mokinių darbai).
* Rekomenduojama patikrintus ir įvertintus savarankiškus darbus grąžinti kitos pamokos metu.
* Apie savarankiško darbo rašymą iš anksto informuoti nebūtina (nebent būtų reikalingos tam tikros priemonės).

1. **Apklausa žodžiu**

* Praleidus pamoką be priežasties, mokytojas turi teisę kitą pamoką kviesti atsakinėti ir vertinti.
* Apklausos rezultatų motyvuotas įvertinimas įrašomas į elektroninį dienyną tą pačią pamoką.

1. **Tiriamieji (laboratoriniai ir praktikos) darbai**

* Apie tiriamąjį (laboratorinį arba praktinį) darbą pranešama ne vėliau kaip prieš 1 pamoką.
* Rekomenduojama užduotis pateikti taip, kad mokiniai žinotų kiekvienos užduoties ar klausimo įvertinimą.
* Tiriamojo (laboratorinio ar praktinio) darbo rezultatai paskelbiami per savaitę. Įvertinimas **5 taškai**, sudedami dviejų praktikos darbų taškai, gaunamas balas, kuris įrašomas į elektroninį dienyną arba darbas vertinamas pažymiu.
* Mokinys, neatvykęs į tiriamąjį (laboratorinį ar praktinį) darbą, atsiskaityti neprivalo.
* Atliekant demonstracinius praktikos darbus vertinami tie mokiniai, kurie atliko darbą.

#### Darbų pristatymai

* Galutinis vertinimas susideda iš vertinimų:
* Vaizdumas - **2 taškai**;
* Temos pristatymas - **3 taškai**:
* rišli kalba - 1 taškas,
* pasakojimas - 2 taškai;
* Išsamus temos pateikimas - **5 taškai**.
* Kiekviena dalis vertinama taškais ir vedamas pažymys.
* Pristačius darbą, jo įvertinimas įrašomas į elektroninį dienyną.

#### Trumpalaikiai projektiniai darbai

* Parengiami iš vienos temos, bet gali būti ir integruoti.
* Apie projektinį darbą mokiniai informuojami ne vėliau kaip prieš savaitę.
* Trumpalaikį projektinį darbą gali atlikti 1 mokinys arba grupelės po 2 – 3 ar daugiau mokinių.
* Galutinis vertinimas susideda iš vertinimų:
  + - už darbo pristatymą – **3 taškai**,
    - už darbo estetiškumą – **2 taškai**,
    - už atsakymą į temą ir pateiktą medžiagą – **3 taškai,**
    - už atsakymus į papildomus 2-3 klausimus iš temos, pateiktus mokytojo ar mokinių. – **2 taškai.**
    - Kiekviena dalis vertinama taškais ir vedamas pažymys. Galutinis pažymys įrašomas į elektroninį dienyną projekto pristatymo dieną.

1. **Kaupiamasis vertinimas:**

* Atsakinėjimas į klausimus.
* Gebėjimai:
  + Išvadų darymas, hipotezių formulavimas, duomenų pateikimas ir rezultatų aptarimas (biologijos pamokose);
  + Reakcijų lygtys, kitimų eilutės, uždaviniai, schemos (chemijos pamokose);
    - Namų darbų atlikimas.
    - Savarankiškas darbas.

1. **Dalyvavimas konkursuose ir olimpiadose**

* Olimpiadose užėmus 1-3 vietas – rašoma 10 balų.
* Olimpiadose surinkus taškų vidurkį – pridedami 2 balai prie kontrolinio darbo.
* Olimpiadose surinkus taškų minimumą – 1 balas prie kontrolinio darbo.
* Už dalyvavimą konkursuose ar projektuose, rekomenduojama rašyti dešimtukas.

Šiuo vertinimo aprašu Laimutė Šimonienė vadovaujasi visose biologijos, chemijos bei gamtos ir žmogaus pamokose.

|  |  |
| --- | --- |
| PRITARTA  Gamtos mokslų mokytojų  metodinės grupės posėdyje  2021-09-07, protokolo Nr.U3-8 | SUDERINTA  Metodinės tarybos posėdyje  2021-09-13, protokolo Nr.U3-4 |